Anexa nr. 2

**SINTEZA**

**obiecțiilor și propunerilor/recomandărilor**

**la proiectul de hotărâre cu privire la aprobarea Conceptului Sistemului informațional**

**național în domeniul eficienței energetice „SINEE” (număr unic 924/MEn/2024)**

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii/recomandării** | **Argumentarea**  **autorului proiectului** |
| I. Obiecțiile, propunerile/recomandările | | |
| **Ministerul Dezvoltării Economice și Digitalizării** nr.13/2-3480 din 19.11.2024 | Cu referire la proiectul de hotărâre cu privire la aprobarea Conceptului  Sistemului informațional național în domeniul eficienței energetice „SINEE” (număr unic 924/MEn/2024), comunicăm următoarele obiecții și propuneri.  ***Referitor la proiectul hotărârii de Guvern.***  1.1) Se propune ca pct. 2 să preceadă pct. 1, deoarece procedura de documentare a SI în conformitate cu prevederile art. 76 al Legii cu privire la informatizare și la resursele informaționale de stat nr. 467/2003 demarează după instituirea SI.  1.2) Pct.4 din proiectul de hotărâre, care stabilește obligația Ministerul Energiei, cu suportul Instituției Publice Centrul Național pentru Energie Durabilă, de a elabora regulamentele privind organizarea și funcționarea subsistemelor ce constituie Sistemul informațional național în domeniul eficienței energetice „SINEE”, necesită a fi adus în concordanță cu prevederile art. 76 al Legii cu privire la informatizare și la resursele informaționale de stat nr. 467/2003, care stabilește expres care sunt documentele sistemelor și resurselor informaționale de stat: conceptul sistemului informațional, caietul de sarcini al sistemului informațional și regulamentul resursei informaționale. Respectiv, conform cerințelor Legii nr. 467/2003 documentul care necesită a fi elaborat este Regulamentul resursei informaționale, dar nu Regulamentul privind organizarea și funcționarea sistemului sau subsistemului informațional.  ***Referitor la proiectul Conceptului Sistemului informațional național în domeniul eficienței energetice „SINEE”***  2.1) La „Introducere” obiectul de reglementare al Conceptului SINEE necesită a fi adus în concordanță cu prevederile 76 al Legii cu privire la informatizare și la resursele informaționale de stat nr. 467/2003, care stabilește că Conceptul sistemului informațional definește: spațiul funcțional, structura organizatorică, spațiul informațional, spațiul tehnologic, securitatea sistemului informațional și protecția informației.  2.2) La pct. 2 se propune înlocuirea sintagmei „SINEE” cu sintagma „Sistemul informațional național în domeniul eficienței energetice (în continuare SINEE) și excluderea pct. 1.  2.3) La pct. 16 considerăm oportun ca funcțiile de bază ce urmează a fi realizate de SINEE să fie completate cu următoarele funcții:  „1) formarea bazei de date a SINEE:  a) luarea în evidență primară, care constă în atribuirea identificatorului unic obiectului de evidență și introducerea în baza de date a volumului stabilit de date;  b) actualizarea datelor;  c) scoaterea din evidență, care nu presupune excluderea fizică a datelor din registru, ci doar schimbarea statutului acestora;  2) asigurarea informațională a SI sub toate aspectele;  3) asigurarea securității informației;  4) asigurarea funcționării SI sub toate aspectele.”  2.4) La Capitolul III „Spațiul funcțional al SINEE”, secțiunile 9 și 10 necesită a fi reformulate deoarece subsistemele „Administrare și funcționalități de sistem” și „Analiză date și generare rapoarte” (ADGR) constituie în esență contururi funcționale, dar nu subsisteme ale SINEE.  2.5) Prevederile pct.57, care stabilesc competența Deținătorului SINEE de a asigura condițiile juridice, financiare și organizatorice pentru crearea, operarea, administrarea, mentenanța și dezvoltarea sistemului informațional, necesită a fi excluse deoarece contravin prevederilor art. 72 și 73 al Legii cu privire la informatizare și la resursele informaționale de stat nr. 467/2003. | 1.1. Se acceptă.  Punctul 2 din proiectul HG cu privire la aprobarea Conceptului SINEE a fost exclus în urma recomandării Agenției de Guvernare Electronică. Astfel, aprobarea instituirii, de drept, a Sistemului informațional național în domeniul eficienței energetice urmează să se efectueze, înainte de punerea în exploatare a acestuia, concomitent cu aprobarea de către Guvern și a viitoarelor regulamente ale subsistemelor ce vor constitui SINEE, în temeiul art.22 lit.c) și d), coroborat cu art.76 alin.(2) lit.c), din Legea Republicii Moldova nr.467/2003 cu privire la informatizare și la resursele informaționale de stat.  1.2. Se acceptă.  2.1. Se acceptă.  2.2. Nu se acceptă.  În conformitate cu Anexa 3 din reglementarea tehnică „Procesele ciclului de viață al software-ului” RT 38370656 - 002:2006, al doilea element de structură a conceptului tehnic este „Generalități” care trebuie să indice separat care este denumirea sistemului (deplină, pe scurt, abrevierea).  Totodată, abrevierea sistemului informatic este specificată în Introducere pentru o expunere mai laconică ulterior în tot textul conceptului tehnic.  2.3. Nu se acceptă.  Așa cum este descris în Concept la Capitolul III. „Spațiul funcțional al SINEE”, SINEE reprezintă un sistem informațional integrat care este constituit din mai multe componente funcționale mari (subsisteme informaționale). Punctul 16 din Conceptul SINEE indică doar cele mai importante funcții de bază care trebuie asigurate prin implementarea acestor subsisteme informaționale. Mai detaliat, începând cu Secțiunea a 2-a din Capitolul III. „Spațiul funcțional al SINEE” este descris fiecare subsistem informațional al SINEE sub aspect funcțional.  Cu referire la obiecția de a adăuga funcția „formarea bazei de date a SINEE”, nu considerăm ca este o funcție a sistemului ci mai degrabă o consecință a proceselor de business ale IP CNED care sunt digitalizate prin intermediul componentelor funcționale ale SINEE. Cu toate acestea, în Capitolul VI. „Spațiul informațional al SINEE” sunt descrise cu amănunt obiectele informaționale care vor forma resursa informaționale SINEE. Pentru fiecare din acestea sunt indicate atributele din care este format, identificatoarele și scenariile referitoare la obiectul informațional ca: înregistrarea primară, actualizarea datelor, scoaterea din evidență.  2.4. Nu se acceptă.  Conform arhitecturii conceptuale a SINEE, atât componenta funcțională „Administrare și funcționalități de sistem” cât și „Analiză date și generare rapoarte” reprezintă subsisteme informaționale din cadrul spațiului informațional integrat al SINEE și au bine delimitat perimetrul scopurile și sarcinile care vin să le rezolve.  Prin urmare, Subsistemul informațional „Administrare și funcționalități de sistem” reprezintă o componentă funcțională cheie care urmează să furnizeze funcționalitățile descrise la Punctul 45 din Concept către toate celelalte subsisteme informaționale ale SINEE. Această soluție arhitecturală este argumentată de necesitatea unificării principiilor de funcționare ale tuturor subsistemelor informaționale SINEE atât sub aspect de administrare și configurare cât și pentru reutilizarea instrumentelor oferite de subsistemul informațional „Administrare și funcționalități de sistem” de către toate celelalte subsisteme informaționale.  Ce ține de Subsistemul informațional „Analiză date și generare rapoarte”, acesta nu este o parte componentă (contur funcțional al vreo-unuia din subsistemele SINEE) ci reprezintă o platformă software exploatată în comun de toate aplicațiile informatice (subsisteme ale SINEE) pentru generarea de documente și rapoarte specifice fiecărei aplicații informatice în parte. Această soluție la fel a fost aleasă din considerente de optimizare a resurselor necesare pentru elaborarea SINEE și reutilizare a unor platforme de raportare dedicate care este conectată direct la baza de date pentru a genera rapoarte și alte tipuri de documente în conformitate cu necesitățile actuale și viitoare ale IP CNED.  2.5. Se acceptă.  A fost modificat în următoarea redacție „Deținătorul SINEE este Instituția Publică Centrul Național pentru Energie Durabilă (IP CNED), responsabil de asigurarea creării, administrării, mentenanței și dezvoltării sistemului informațional respectiv” iar prevederile care țin de asigurarea condițiilor juridice și financiare au fost incluse la Posesorul SINEE. |
| **Ministerul Educației și Cercetării**  nr. 08/3-09/7618 din 21.11.2024 | Ministerul Educației și Cercetării a examinat proiectul de hotărâre cu privire la aprobarea Conceptului Sistemului informațional național în domeniul eficienței energetice „SINEE”, **număr unic 924/MEn/2024** și, în limitele competențelor, comunică lipsa de obiecții și propuneri. | Se acceptă. |
| **Agenția Geodezie, Cartografiere și Cadastru**  nr.36/01-06/1351 din 05.11.2024 | Agenția Geodezie, Cartografie și Cadastru a examinat *proiectul Hotărârii Guvernului cu privire la aprobarea Conceptului Sistemului informațional național în domeniul eficienței energetice „SINEE”* **(număr unic 924/MEn/2024)** și, în limita competențelor funcționale, comunică următoarele.  1. La pct. 12 din Conceptul Sistemului informațional național în domeniul eficienței energetice „SINEE” (în continuare - *Concept*) propunem includerea în lista de acte normative aferente activității IP CNED următoarele acte:  - Legea nr. 254/2016 cu privire la infrastructura națională de date spațiale;  - Hotărârea Guvernului nr.737/2017 pentru aprobarea Regulamentului cu privire la normele de creare a serviciilor de rețea și termenul de implementare a acestora;  - Hotărârea Guvernului nr.738/2017 pentru aprobarea Regulamentului cu privire la normele de creare și actualizare a metadatelor pentru seturile și serviciile de date.  2. Recomandăm de a prevedea diseminarea informației din domeniul eficienței energetice pe un geoportal tematic pentru asigurarea posibilității vizualizării, descărcării și diseminării datelor spațiale. Datele spațiale pot fi create prin intermediul serviciilor de rețea, ceea ce va realiza interoperabilitatea și schimbul de date din Registrul bunurilor imobile și Registrul de stat al unităților administrativ-teritoriale și al adreselor, precum și cu alte Sisteme Informaționale Geografice de Stat.    3. În pct. 61 subpct. 2), pct. 132 subpct. 2) lit. i), pct. 138 subpct. 6), pct. 142 subpct. 1) lit. e) din proiect recomandăm substituirea textului *„Registrul de stat al unităților administrativteritoriale și al străzilor”* cu textul *„Registrul de stat al unităților administrativ-teritoriale și al adreselor.”* Potrivit Hotărârii Guvernului nr. 1518/2003 denumirea oficială a sistemului este Registrul de stat al unităților administrativ-teritoriale și al adreselor. | 1. Se acceptă.  Ca urmarea a includerii unei noi componente funcționale în arhitectura SINEE „Subsistemul informațional „Platforma GIS””, toate actele normative menționate la punctul 1 din aviz au fost adăugate la Spațiul normativ-juridic al SINEE.  2. Se acceptă.  Perimetrul funcțional al SINEE a fost extins cu un subsistem nou „Platforma GIS”. Acestă componentă funcțională va acoperi necesitățile IP CNED de gestiune a datelor geospațiale pentru diferite obiecte din domeniul eficienței energetice și exploatării surselor de energie regenerabilă și georeferențierea de hărți digitale aferente resurselor energetice.  La fel, prin intermediul acestei componente funcționale, IP CNED, va dispune de mecanisme de publicare a datelor geospațiale relevante și de publicare de statistici georeferențiate.  Totodată, prin implementarea unei arhitecturi orientate pe servicii și respectarea principiului dezvoltării progresive, SINEE este o soluție flexibilă și interoperabilă care asigură reutilizarea platformelor tehnologice guvernamentale și a serviciilor electronice guvernamentale, inclusiv în scopul partajării seturilor de date geospațiale și diseminarea acestora pe portalul infrastructurii naționale de date spațiale.  3. Se acceptă.  Textului „Registrul de stat al unităților administrativ-teritoriale și al străzilor” a fost substituit cu textul „Registrul de stat al unităților administrativ-teritoriale și al adreselor.” |
| **Agenția Națională pentru Reglementare în Energetică** nr.06-01/5305 din 01.11.2024 | Cu referire la proiectul de hotărâre cu privire la aprobarea Conceptului Sistemului informational national in domeniul eficientei energetice „SINNE" (număr unic 924/MEn/2024), remis spre avizare de către Ministerul Energiei, Agentia Natională pentru Reglementare in Energetică intervine cu următoarele propuneri.  1. Proiectul subliniază necesitatea unor măsuri stricte de securitate pentru protectia datelor. În special, articolul 9 din Capitolul I mentionează principiul „securitălii prin design", care este o practică esențială in implementarea solutiilor informatice.  Astfel, deși se mentionează necesitatea măsurilor de securitate, relevăm că, nu sunt detaliate solutii tehnice ce vor fi implementate pentru a proteja datele procesate in SINEE.  În acest sens, se propune ca proiectul să includă detalii suplimentare despre utilizarea certificatelor digitale, criptarea end-to-end și implementarea unor solutii de prevenire și detectare a atacurilor cibernetice.  Totodată, mentionăm că, potrivit Hotărârii Guvernului nr. 201/2017 privind cerintele minime  de securitate cibernetică, este necesar să fie incluse și referinte despre testarea periodică a sistemului la măsurile de rezilientă in caz de incidente.    2. La pct.58, propunem să se specifice in proiect cine sunt „destinatarii datelor SINEE".  Argumentare: În proiect sunt mentionati utilizatorii SINEE, aceștea fund registratorii, firrnizorii și destinatarii datelor SINEE, fund expuse explicatii doar despre registratori și furnizori.  Prin urmare, considerăm că, este necesar să se mentioneze in proiect cine sunt destinatarii datelor SINEE.  Totodată, solicitărn includerea Agentiei Nationale pentru Reglementare in Energetică la categoria destinatari ai datelor SINEE, pentru a putea benefrcia de datele din sistemul informational in desfășurarea activitătii. | 1. Nu se acceptă.  În conformitatea cu arhitectura SINEE descrisă în Capitolul VII. „Spațiul tehnologic SINEE” din Conceptul tehnic, SINEE urmează a fi găzduit pe platforma tehnologică guvernamentală (MCloud) iar pentru asigurarea unui nivel adecvat al securității informației, SINEE va utiliza conexiuni securizate între stațiile client și serverul de aplicație.  Adițional, în Capitolul VIII. „Asigurarea securității informaționale” din Conceptul tehnic sunt descrise activitățile privind asigurarea securității SINEE la diferite etape a ciclului de viață în funcție de diverse riscuri tehnologie, organizaționale sau asociate oamenilor.  În același timp, odată ce SINEE este desfășurat pe platforma tehnologică guvernamentală (MCloud), toate activitățile de asigurare a securității la nivel de rețea și infrastructură tehnică urmează să fie realizate de către administratorul tehnic tehnologic în conformitate cu documentele relevante SINEE ca: planul de continuitate (care include și măsuri de reziliență în caz de incidente), planul de recuperare, planul de rezervă, precum și alte proceduri relevante de asigurare a securității informației în conformitate cu legislația națională și standardelor de asigurare a securității informației.  2. Se acceptă.  SINEE trebuie să fi realizat cu respectarea principiul accesibilității informației cu caracter public și principiului interoperabilității cu alte sisteme informatice externe pentru a furniza date relevante susținerii proceselor de business implementate de acestea.  În acest sens, atât prin arhitectura sa conceptuală cât și din punct de vedere funcțional, SINEE asigură toate mecanismele pentru realizarea unei soluții informatice deschise și interoperabile. Astfel, diseminarea automată a datelor din registrele oficiale ale IP CNED va fi realizată în conformitate cu prevederile cadrului normativ prin instrumente ca SSI „Portalul public CNED” și Portalul guvernamental de date. Indispensabil unei soluții informatice moderne, SINEE va asigura implementarea unor mecanisme destinate asigurării accesului centralizat la resursele informaționale ale SINEE și schimbului reciproc de date între subsistemele SINEE și cu sisteme informaționale externe.  În concluzie, punctul 58 din Conceptul SINEE a fost completat pentru a evidenția destinatarii datelor din SINEE. În conformitate cu scopurile prevăzute de prezentul concept, orice persoană fizică sau juridică de drept public sau privat vor accesa date diseminate prin mecanismele prevăzute în Conceptul SINEE și prin intermediul serviciilor de interoperabilitate cu sisteme informatice externe. |
| **Ministerul Finanțelor** nr. 07/5-03/564/1750 din 11.11.2024 | La indicația Cancelariei de Stat nr.18-69-11727 din 22 octombrie 2024, Ministerul Finanțelor a examinat proiectul de hotărâre *cu privire la aprobarea Conceptului Sistemului Informațional național în domeniul eficienței energetice ,,SINEE”* **(număr unic 924/MEn/2024)** și, în limita competențelor funcționale, comunică lipsă de obiecții și propuneri.  Totodată, atenționăm, că conform *Legii nr.100/2017 cu privire la actele normative*, cu modificările și completările ulterioare, impactul financiar și argumentarea costurilor estimative urmează a fi reflectate în punctul 4.2 din Nota de fundamentare și nu în punctul 4.6 cum este redat de către autor la proiectul de hotărâre prezentat spre examinare. | Se acceptă. |
| **Ministerul Culturii**  nr.05/1-09/3371 din 04.11.2024 | Ministerul Culturii a examinat proiectul de hotărâre cu privire la aprobarea  Conceptului Sistemului informațional național în domeniul eficienței energetice „SINEE” (număr unic 924/MEn/2024), și, în limitele competențelor funcționale, comunică următoarele.  Luând în considerare aplicabilitatea condiționată a prevederilor Legii nr. 282/2023 privind performanța energetică a clădirilor, și anume art. 3, alin. (2), lit. a), se propune completarea pct. 84 a proiectului menționat supra, cu lit. c)1  care va avea următorul cuprins: „date despre regimul de monument istoric al clădirii”. | Se acceptă.  Punctul 84 Conceptul SINEE a fost completat cu litera c) în următoarea redacția: „date despre regimul de monument istoric al clădirii”. |
| **Centrul de Armonizare a Legislației**  nr. 31/02-69-11962 din 29.10.2024 | *Ref.: Scrisoarea nr. 18-69-11727 din 22 octombrie 2024* ***/ număr unic 924/MEn/2024***  Centrul de armonizare a legislației a examinat proiectul hotărârii de Guvern *cu privire la aprobarea Conceptului Sistemului informațional național în domeniul eficienței energetice „SINEE”,* promovat suplimentar Planului de acțiuni al Guvernului pentru anul 2024, aprobat prin HG nr. 887/2023 și Planului național de acțiuni pentru aderarea Republicii Moldova la Uniunea Europeană pe anii 2024-2027, aprobat prin HG nr. 829/2023 și, comunică următoarele.  Proiectul național este elaborat în vederea implementării art. 131 din Legea nr. 139/2018 cu privire la eficiență energetică, care stabilește că sistemul informațional național în domeniul eficienței energetice reprezintă un sistem informațional integrat, care cuprinde: subsistemul informațional național în domeniul eficienței energetice a clădirilor, subsistemul informațional de monitorizare și verificare a economiilor de energie, subsistemul informațional de management energetic, subsistemul informațional „Registrul electronic al auditorilor energetici” și subsistemul informațional „Registrul electronic al auditului energetic”.  Astfel, proiectul își propune aprobarea Conceptului Sistemului Informațional Național în domeniul eficienței energetice (SINEE) în vederea sprijinirii Centrului Național pentru Energie Durabilă (CNED) în monitorizarea și îmbunătățirea eficienței energetice prin digitalizarea și centralizarea datelor.  Conform Conceptului, SINEE este compus din șapte subsisteme informaționale specifice:  1) subsistemul informațional „Portalul public CNED”;  2) subsistemul informațional „Management programe și proiecte” (SIMPP);  3) subsistemul informațional „Management energetic în clădiri” (SIME);  4) subsistemul informațional „Eficiența energetică a clădirilor” (SIEEC);  5) subsistemul informațional „Audit energetic” (SIAE);  6) subsistemul informațional „Monitorizare și verificare a economiilor de energie” (SIMVE);  7) subsistemul informațional „Registrul specialiștilor în domeniul eficienței energetice” (SIRSEE).    Din punct de vedere al dreptului UE, prin prisma obiectului de reglementare, prezentul demers normativ se circumscrie reglementărilor statuate la nivelul UE, subsumate Politicii europene în domeniul Energiei **(Capitolul 15).**  Elaborarea proiectului național este importantă în contextul realizării obligațiilor Republicii Moldova, ce rezultă din Anexa VIII, Titlul IV, Capitolul 14 (Cooperarea în sectorul energetic) al Acordului de Asociere Republica Moldova – Uniunea Europeană. Mai mult ca atât, proiectul vine întru executarea Legii nr. 139/2018 cu privire la eficiență energetică care asigură transpunerea Directivei 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE.  Din perspectiva proiectului examinat, prezintă relevanță Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE, care **recunoaște rolul tehnologiilor informaționale și comunicaționale în realizarea obiectivelor de eficiență energetică, accentuând necesitatea utilizării acestora pentru a optimiza monitorizarea, gestionarea și raportarea consumului de energie**.  Pentru a susține ideea facilitării interoperabilității și a schimbului de date, art. 8 din Directiva 2012/27/UE, prevede implementarea sistemelor de management al energiei. Această dispoziție subliniază importanța colectării și analizării datelor energetice, ceea ce presupune interoperabilitate între sisteme pentru a asigura eficiența în gestionarea și schimbul de date privind consumul și economiile de energie.  Prin urmare, proiectul Conceptului SINEE, prin subsistemele menționate, va facilita colectarea, analiza și transmiterea datelor între diverse platforme, sprijinind fluxul de lucru și evitând redundanța informațiilor.  În concluzie, apreciem că proiectul național nu reprezintă un exercițiu de transpunere directă a Directivei 2012/27/UE și nu contravine acesteia, dar vine să asigure implementarea prevederilor art. 131 din Legea nr. 139/2018 cu privire la eficiență energetică și art. 8 din Directiva UE, creând cadrul național specific în domeniul infrastructurii informaționale în domeniul eficienței energetice, care să sprijine monitorizarea, gestionarea și optimizarea consumului de energie. | Se acceptă. |
| **Ministerul Muncii Protecției Sociale**  nr. 17/5607 din 04.11.2024 | Ministerul Muncii și Protecției Sociale a examinat demersul Cancelariei de Stat nr. 18- 69-11727 din 22.10.2024 cu referire la avizarea proiectului de Hotărâre de Guvern cu privire la aprobarea Conceptului Sistemului informațional național în domeniul eficienței energetice *„SINEE”* **(număr unic 924/MEn/2024)** și în limita competenței funcționale, comunică susținerea proiectului vizat, cu unele obiecții.  La pct. 61 subpct. 3) textul:  *„Ministerul Muncii și Protecției Sociale, în calitate de furnizor de date, care va asigura prin intermediul platformei de interoperabilitate MConnect schimbul de date cu sistemul informațional „Vulnerabilitatea energetică;”*  se va substitui cu următorul text:  *„SINEE va asigura schimbul de date prin intermediul platformei de interoperabilitate (MConnect) cu sistemele informaționale posesorul cărora este Ministerul Muncii și Protecției Sociale”;*  **Argumentare:**  Luând în considerare faptul că unul domeniile de activitate importante ale Ministerului este protecția socială, care elaborează politici pe segmentele ajutorului social și vulnerabilității energetice, fiind implementate prin intermediul programelor guvernamentale de *„Ajutor Social”* și *„Ajutor la Contor”*.  Astfel, programele menționate sunt implementate de către Minister prin intermediul sistemelor informaționale *„Vulnerabilitatea Energetică”* și *„Asistență Socială”,* care necesită a asigura schimbul de date cu *SINEE*, referitor la cetățenii R. Moldova - beneficiari de prestațiile sociale acordate prin intermediul sistemelor informaționale menționate.  Adițional, informăm că în procedură de examinare cu titlu de inițiativă legislativă, înregistrată cu nr. 314 din 05.11.2024 se află proiectul de Lege pentru modificarea Legii nr. 241/2022 privind Fondul de reducere a vulnerabilității energetice.  Potrivit proiectului vizat pentru acordarea compensațiilor la energie **nu se vor utiliza categoriile de vulnerabilitate energetică.** | Se acceptă.  Reieșind din necesitățile IP CNED pentru a accesa date despre vulnerabilitatea socială a persoanelor fizice, Conceptul tehnic al SINEE a fost completat prin specificarea unei integrări suplimentare cu Sistemul informațional „Asistență Socială”.  În tot conținutul conceptului tehnic a fost substituit textul „categorii de vulnerabilitatea energetică” și „date despre vulnerabilitatea energetică a consumatorilor casnici”. |
| **Ministerul Infrastructurii și Dezvoltării Regionale** nr. 21-55861 din 07.11.2024 | Ca urmare a examinării *proiectului hotărârii de Guvern cu privire la aprobarea Conceptului Sistemului informațional național în domeniul eficienței energetice „SINEE”* **(număr unic 924/MEn/2024),** în limita competențelor funcționale, comunicăm următoarele propuneri de îmbunătățire pe marginea proiectului.  ***Asupra proiectului hotărârii de Guvern:***  Din perspectiva regulilor de tehnică legislativă, referitor la numerotarea punctelor proiectului, ca elemente structurale de bază a unui act normativ, propunem a se avea în vedere noile modificări operate la Legea nr. 100/2017 cu privire la actele normative, care la art. 52 alin. (3) prevăd că, elementele structurale ale proiectului se vor numerota cu cifre arabe urmate de punct, prin adăugarea consecutivă a cifrelor arabe, până la gradul de detaliere necesar.  Astfel, numerotarea se va ajusta pe tot parcursul textului proiectului, inclusiv și asupra *proiectului de concept*.  ***Asupra proiectului Conceptului Sistemului informațional național în domeniul eficienței energetice „SINEE”:***  La pct. 12 subpct. 10) textul *,,Hotărârea Guvernului nr. 409/2014”* se va substitui cu textul *,,Hotărârea Guvernului nr. 409/2015”.*  La pct. 12 subpct. 11) textul *,,Hotărârea Guvernului nr. 896/2016”* se va substitui cu textul *,,Hotărârea Guvernului nr. 621/2024”.*  La pct. 13 subpct. 3) și pct. 14 subpct. 9) *textul ,,Hotărârea Guvernului nr. 1123/2010 privind aprobarea Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal”* se va exclude, întrucât face trimitere la un act normativ abrogat prin Hotărârea Guvernului nr. 678/2024 (Monitorul Oficial nr. 430- 433/15.10.24 art. 814; în vigoare 15.11.24).  Referitor la Figura nr. 5, Funcționalitățile subsistemului informațional „Eficiența energetică a clădirilor”, subliniem importanța acoperirii ambelor tipuri de clădiri de către sistemul informațional ori, certificarea energetică este obligatorie atât pentru clădirile existente, cât și pentru cele viitoare (în construcție sau planificate), inclusiv unitățile de clădire noi, conform prevederilor Regulamentului privind procedura decertificare a performanței energetice a clădirilor și a unităților de clădire, aprobat prin Hotărârea Guvernului nr. 621/2024.  În acest sens, remarcăm că în Figura nr. 5 a conceptului se indică necesitatea introducerii datelor referitoare la consumul de resurse energetice, precum energie și apă, aspect ce poate genera ambiguități privind aplicabilitatea normei în raport cu clădirile viitoare.  Totodată, ar fi binevenită o reglementare mai detaliată cu privire la diferența dintre datele referitoare la îmbunătățirea eficienței energetice și cele referitoare la aspectele constructive ale clădirii ori, datele despre aspectele constructive conțin deja informații despre măsurile de îmbunătățire a eficienței energetice. | Se acceptă.  Figura nr. 5, Funcționalitățile subsistemului informațional „Eficiența energetică a clădirilor” a fost ajustată corespunzător prin excluderea din secțiunea date de intrare a datelor despre date despre consumul de resurse energetice, energie și apă. Conform metodologiei descrise în documentul normativ în construcții „NCM M.01.02:2024 Performanța energetică a clădirilor”, acestea nu sunt relevante în procesul de evaluare a performanței energetice clădirilor și unităților de clădire.  În acest sens, a fost ajustat corespunzător și textul de la punctul 129 subpunctul 4 litera a).  Totodată, punctul 129 subpunctul 4 litera a) a fost completat cu următorul text „- date despre sistemele tehnice”. |
| **Ministerul Mediului**  nr.12/2-07/3150 din 05.11.2024 | Urmare a adresării Cancelariei de Stat nr. 18-69-11727 din 22 octombrie 2024 cu referire la *avizare/expertiză de compatibilitate a proiectului de hotărâre cu privire la aprobarea Conceptului Sistemului informațional național în domeniul eficienței energetice „SINEE”* **(număr unic 924/MEn/2024), autor – Ministerul Energiei**, Ministerul Mediului în limitele competențelor funcționale, comunică lipsa obiecțiilor și propunerilor. | Se acceptă. |
| **Agenția Servicii Pulice**  nr.01/1537 din 31.10.2024 | Ca urmare a examinării demersului Cancelariei de Stat nr. 18-69-11727 din 22 octombrie 2024, privind examinarea și avizarea proiectului de hotărâre *cu privire la aprobarea Conceptului Sistemului informațional național în domeniul eficienței energetice „SINEE”* **(număr unic 924/MEn/2024)**, vă comunicăm următoarele obiecții și propuneri.  **la pct. 61 subpct. 1)** și pe tot parcursul textului proiectului, cuvintele „Registrul de sat al transportului” la orice formă gramaticală de substituit cu cuvintele „Registrul de stat al vehiculelor” (RSV), conform Hotărârii Guvernului nr.1047/1999 cu modificările operate prin Hotărârea Guvernului nr.641/2024. În continuare de utilizat acronimul „RSV”.  **la pct. 71, 104, 110, 113, 116, 121, 125**  - sintagma „numărul de identificare (IDNP)” de substituit cu sintagma „numărul de identificare de stat al persoanei fizice (IDNP)”, potrivit prevederilor Hotărârii Guvernului nr. 333/2002;  - sintagma „numărul de identificare (IDNO)” de substituit cu sintagma „numărul de identificare de stat al unității de drept (IDNO)”, potrivit prevederilor Hotărârii Guvernului nr.955/2022;  - sintagma „cod IDNP„ de substituit cu acronimul „IDNP”, și în continuare de utilizat acronimul „IDNP”;  - sintagma „cod IDNO” de substituit cu acronimul „IDNO”, și în continuare de utilizat acronimul „IDNO” | Se acceptă. |
| **Serviciul Tehnolgia Informației și Securitate Cibernetică**  nr.1.4/1574/24 din 31.10.2024 | Prin prezenta, în ordinea examinării proiectului de hotărâre *cu privire la aprobarea Conceptului Sistemului informațional național în domeniul eficienței energetice „SINEE”* **(număr unic 924/MEn/2024),** în limita competențelor funcționale, I.P. „Serviciul Tehnologia Informației și Securitate Cibernetică” comunică următoarele obiecții.  1. Ținând cont de prevederile art. 131 alin. (4) din Legea nr. 139/2018 cu privier la eficiența energetică, cuprinsul pct. 4 din proiectul de hotărâre se va expune în redacție nouă, după cum urmează: *„Ministerul Energiei, cu suportul Instituției Publice Centrul Național pentru Energie Durabilă, în termen de 12 luni de la data intrării în vigoare a prezentei hotărâri, va elabora și va prezenta Guvernului pentru aprobare Regulamentul resursei informaționale ținute pe Sistemului informațional național în domeniul eficienței energetice „SINEE””.*  Cu referire la proiectul Conceptului Sistemului informațional național în domeniul eficienței energetice „SINEE”:  2. se va exclude sbp. 3) al pct. 13 și sbp. 9) al pct. 14, întrucât Hotărârea  Guvernului nr. 1123/2010 privind aprobarea Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal a fost abrogată prin Hotărârea Guvernului nr. 678/2024 cu privire la modificarea și abrogarea unor hotărâri ale Guvernului (facilitarea activității mediului de afaceri VI);  3. se va exclude sbp. 7) al pct. 14 întrucât Hotărârea Guvernului nr. 840/2004 cu privire la crearea Sistemului de telecomunicații al autorităților administrației publice nu reglementează lansarea și exploatarea sistemelor informaționale, neavând tangențe cu obiectul de reglementare al proiectului;  4. din cuprinsul pct. 55 se va exclude fraza „Resursele financiare pentru administrarea și dezvoltarea SINEE sunt asigurate din bugetul de stat și din alte surse neinterzise de legislație.”;  5. la pct. 132 sbp. 1) lit. a), se va exclude sintagma „sau mobile”, întrucât cadrul normativ în materia serviciilor de încredere nu reglementează noțiunea de „semnătură mobilă”, aceasta constituind de fapt o semnătură electronică calificată.  6. pct. 133, se va completa la început cu următoarea propoziție: „SINEE va utiliza platforma de găzduire bazată pe tehnologii de tip container.”;  7. de la pct. 138 se va exclude sbp. 2), întrucât platforma tehnologică guvernamentală comună (MCloud), a cărei rol și scop în infrastructura de tehnologie a informației este determinat prin Hotărârea Guvernului nr. 128/2014 privind platforma tehnologică guvernamentală comună (MCloud), nu poate constitui un nod al SINEE.  8. Suplimentar, se atestă că în tot cuprinsul proiectului, autorul enumeră și stabilește subsisteme informaționale ale SINEE care nu corespund prevederilor art. 131 alin. (1) din Legea nr. 139/2018 cu privire la eficienta energetică. Astfel, se remarcă necesitatea remedierii aspectului evidențiat și concordării prevederilor proiectului, respectiv ale Notei de fundamentare, cu cele ale Legii nr. 139/2018. | 1. Nu se acceptă.  SINEE reprezintă un sistem informațional integrat care este constituit din mai multe componente funcționale, fiecare reprezentând un subsistem informațional separat care are sarcini specifice.  Așa cum este indicat în Conceptul SINEE la Capitolul IX. „Etapele de implementare a SINEE”, SINEE urmează a fi proiectat, dezvoltat și implementat în 5 etape distincte.  În acest sens, este rezonabil ca Ministerul Energiei, cu suportul Instituției Publice Centrul Național pentru Energie Durabilă, să elaboreze regulamente privind organizarea și funcționarea pentru fiecare subsistem separat.  2. Se acceptă.  3. Se acceptă.  4. Se acceptă.  5. Se acceptă.  6. Se acceptă.  7. Se acceptă.  8. Nu se acceptă.  Conceptualizarea arhitecturală și funcțională a Sistemului informațional național în domeniul eficienței energetice este realizată în conformitate cu prevederile cadrului normativ. La baza formalizării datelor și funcțiilor pentru fiecare subsistem informațional component al SINEE stă atât Legea nr. 139/2018 cu privire la eficienta energetică, Legea nr. 282/2023 privind performanța energetică a clădirilor, cât și totalitatea Regulamentelor, Standardelor și bunelor practici în domeniul informatizat și tehnologiilor informaționale.  Astfel, ca urmare a unei analize exhaustive a cadrului normativ în perimetrul informatizat, activității IP CNED, consultarea altor actori de drept public sau privat, au fost identificat și conturat perimetrul SINEE, scopul și sarcinile pentru fiecare componentă funcțională a SINEE.  Prin urmare, Ministerul Energiei, cu suportul Instituției Publice Centrul Național pentru Energie Durabilă, trebuie să intervină cu modificările necesare la cadrul normativ, și în special asupra Legii nr. 139/2018 și Legii nr. 282/2023, pentru a le racorda la noua realitate. |
| **Biroul Național de Statistică**  nr.13/1-02-86 din 31.10.2024 | Biroul National de Statistică comunică lipsă de obiecții și propuneri la  proiectul de hotărâre cu privire la aprobarea *Conceptului Sistemului informațional național în domeniul eficienței energetice „SINEE”* **(număr unic 924/MEn/2024)** expediat spre avizare. | Se acceptă. |
| **Camera de Comerț și Industrie a RM**  nr.1023 din 11.11.2024 | Camera de Comerț și Industrie a Republicii Moldova (CCI a RM) vă asigură de înalta sa considerație și, în temeiul prevederilor Legii 393/1999 referitoare la reprezentarea intereselor agenților economici în relațiile cu autoritățile publice, comunică susținerea fără **obiecții a proiectului de hotărâre cu privire la aprobarea Conceptului Sistemului informațional național în domeniul eficienței energetice „SINEE”,** remis spre avizare.  Ne exprimam convingerea în faptul că relațiile de colaborare dintre instituțiile noastre se vor intensifica pentru dezvoltarea si îmbunătățirea mediului de afaceri. | Se acceptă. |
| **Agenția de Guvernare Electronică**  nr.3007-120 din 02.07.2024  nr.3007-203 din 30.10.2024 | Instituția publică „Agenția de Guvernare Electronică” a examinat ***proiectul Conceptului Sistemului informațional național în domeniul eficienței energetice „SINEE”,* autor - Centrul Național pentru Energie Durabilă,** prezentat spre coordonare prealabilă repetată, și, în limitele competențelor instituției, comunicăm următoarele obiecții și propuneri:  **La proiectul de hotărâre**:  1. Din proiectul de hotărâre se va exclude **pct.3,** deoarece competențele deținătorului sistemului sunt deja expuse la pct.48 din proiectul de concept și nu mai necesită a fi repetate în proiectul de hotărâre.  2. Ținând cont de prevederile art.72 alin.(2) din Legea nr.467/2003 cu privire la informatizare și la resursele informaționale de stat care stabilește faptul că responsabil de asigurarea condițiilor juridice pentru crearea unui sistem informațional de stat este posesorul acestuia, dar și de norma de la art.32 alin.(1) din Legea nr.98/2012 cu privire la administrația publică centrală de specialitate care stabilește competența unei instituții publice de implementare, dar nu și de elaborare a politicii statului în anumite domenii, se impune modificarea **pct.5** prin stabilirea obligației de elaborare a cadrului normativ specificat în sbp.1)-5) de către posesorul SINEE. Prin urmare, în pct.5 cuvintele „Instituția publică Centrul Național pentru Energie Durabilă” se vor substitui cu cuvintele *„Ministerul Energiei”*, sau, ca alternativă, cu textul *„Ministerul Energiei, cu suportul Instituției publice Centrul Național pentru Energie Durabilă”.*  **La proiectul de Concept al SINEE:**  3. Prevederile **pct.47 și 48** se vor revizui în concordanță cu art.72 alin.(2) și 73 alin.(2) din Legea nr.467/2003 și art.10 alin.(2) lit.e1 ) și art.12 alin.(1) lit.q) din Legea nr.139/2018 cu privire la eficiența energetică care expres stabilesc competențele posesorului și ale deținătorului SINEE în privința creării, administrării, mentenanței și dezvoltării sistemului informațional respectiv.  4. În concordanță cu art.9 din Legea nr.71/2007 cu privire la registre, atragem atenția că nu doar registratorii sunt utilizatorii resurse informaționale, dar și furnizorii și destinatarii datelor. În context, se va rectifica conținutul **pct.49**, iar **Capitolul IV** se va completa și cu categoriile de utilizatori ai datelor specificate supra.  5. În **pct.52** sbp.6) cuvântul „antreprenorului” se va substitui cu cuvintele *„unităților de drept”.*  6. În **pct.113** sbp.2) lit.b) cuvintele „și al antreprenorului” se vor substitui cu cuvintele *„și Portalul guvernamental al unităților de drept”.*  Pornind de la cele menționate, după modificarea proiectului conform obiecțiilor și recomandărilor expuse supra, sugerăm autorului proiectului să demareze procedura de avizare/expertizare și consultare publică a proiectului în cauză, în conformitate cu procedura stabilită de Legea nr.100/2017 cu privire la actele normative și Regulamentul Guvernului, aprobat prin Hotărârea Guvernului nr.610/2018.  Instituția publică „Agenția de Guvernare Electronică” a examinat **proiectul hotărârii de Guvern cu privire la aprobarea Conceptului Sistemului informațional național în domeniul eficienței energetice „SINEE” (număr unic 924/MEn/2024), autor – Ministerul Energiei**, remis spre avizare, și, în limitele competențelor instituției, comunicăm următoarele obiecții și propuneri:  **La proiectul de hotărâre:**  **1.Pct.2** să se excludă, deoarece aprobarea instituirii, de drept, a Sistemului informațional național în domeniul eficienței energetice urmează să se efectueze, înainte de punerea în exploatare a acestuia, concomitent cu aprobarea de către Guvern și a viitoarelor regulamente ale subsistemelor ce vor constitui SINEE, în temeiul art.22 lit.c) și d), coroborat cu art.76 alin.(2) lit.c), din Legea Republicii Moldova nr.467/2003 cu privire la informatizare și la resursele informaționale de stat.  **2.La proiectul de Concept**:  3.Pentru acuratețe, la **pct.10 sbp.32) și pe tot parcursul textului**, cuvintele „platforma de interoperabilitate MConnect”, „MConnect” sau „platforma de interoperabilitate guvernamentală MConnect” , la orice formă gramaticală, să se substituie prin textul *„platforma de interoperabilitate (MConnect)”*, la forma gramaticală corespunzătoare, utilizându-se denumirea exactă a sistemului informațional partajat respectiv.  4.La **pct.10 sbp.33)**, textul „Portalul guvernamental al cetățeanului și al unităților de drept (MCabinet)” să se substituie cu textul *„Portalul guvernamental al cetățeanului, Portalul guvernamental al unităților de drept”*, luând în considerare prevederile Hotărârii Guvernului nr.413/2020 și, respectiv, a Hotărârii Guvernului nr.412/2020.  5.La **pct.13**:  5.1. **Sbp.3)** să se excludă, deoareceHotărârea Guvernului nr.1123/2010 privind aprobarea Cerințelor față de asigurarea securității datelor cu caracter personal la prelucrarea acestora în cadrul sistemelor informaționale de date cu caracter personal a fost abrogată, recent, prin Hotărârea Guvernului nr.678/2024.  Din același motiv, la **pct.14** **sbp.10)** necesită a fi exclus.  5.2. La **sbp.4)**, trimiterea la Hotărârea Guvernului nr.710/2011 cu privire la aprobarea Programului strategic de modernizare tehnologică a guvernării (e-Transformare) propunem de substituit prin trimiterea la Hotărârea Guvernului nr.650/2023 cu privire la aprobarea Strategiei de transformare digitală a Republicii Moldova pentru anii 2023-2030, care este un document de politici în vigoare în domeniul e-Transformării.  În același context, la **pct.14 sbp.8)** necesită a fi exclus.  5.3. **Sbp.22)** să se excludă, întrucât de la data intrării în vigoare a Hotărârii Guvernului nr.799/2023 cu privire la modificarea și abrogarea unor hotărâri ale Guvernului (reglementarea portalului guvernamental al serviciilor publice și completarea listei sistemelor informaționale partajate, dispozițiile de modificare sunt încorporate în actele de bază ce au fost modificate.  6.*Pornind de la obiectul de reglementare al proiectului în cauză*, pentru asigurarea corelării cu dispozițiile art.72 alin.(2) și 73 alin.(2) din Legea nr.467/2003 cu privire la informatizare și la resursele informaționale de stat și cele ale art.10 alin.(2) lit.e1 ) și art.12 alin.(1) lit.q) din Legea nr.139/2018 cu privire la eficiența energetică, pc.56 și 57 considerăm necesar de revizuit și de expus în următoarea redacție:  **„**56. PosesorulSINEE esteMinisterul Energiei responsabil de asigurarea condițiilor juridice, financiare și organizatorice pentru crearea, administrarea, mentenanța și dezvoltarea sistemului informațional respectiv.  57. Deținătorul SINEE este Instituția Publică Centrul Național pentru Energie Durabilă (IP CNED) responsabil de asigurarea creării, administrării, mentenanței și dezvoltării sistemului informațional respectiv.**”**.  7. La **pct.141 sbp.2)**, **pct.142 sbp.2) lit.i)**, textul „Portalul guvernamental al cetățeanului și al unităților de drept (MCabinet)” să se substituie cu textul *„Portalul guvernamental al cetățeanului și Portalul guvernamental al unităților de drept”*, luând în considerare prevederile Hotărârii Guvernului nr.413/2020 și, respectiv, a Hotărârii Guvernului nr.412/2020. | Se acceptă.  Versiunea consultată curent a Conceptului SINEE a fost ajustată anterior în conformitate cu obiecțiile expune a avizul prealabil al Agenției de Guvernare Electronică nr. 3007-120 din 02.07.2024.  1. Se acceptă.  3. Se acceptă.  4. Se acceptă.  5.1. Se acceptă.  5.2. Se acceptă.  5.3. Se acceptă.  6. Se acceptă.  7. Se acceptă. |

**Secretară de Stat** /semnat electronic/ **Carolina NOVAC**